cyanic-selkie/wikianc huggingface dataset:
Դոբրյատինո (գյուղ, Գուս-Խրուստալնի շրջան)
Դոբրյատինո (Добрятино), գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 1798 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1908 թվականին հիմնադրված բնակավայրեր Կատեգորիա:Ռուսաստանի Վլադիմիրի մարզի Գուս-Խրուստալնի շրջանի բնակավայրեր
Նովոսյոլովսկի գյուղական խորհուրդ (Զենկովսկի շրջան)
Նովոսյոլովսկի գյուղական խորհուրդ  (Новоселівська сільська рада), Ուկրաինայի Պոլտավայի մարզի Զենկովսկի շրջանում ։
2001 թվականի տվյալներով Նովոսյոլովսկի գյուղական խորհրդում բնակվում էր 615 մարդ։ Բնակավայրը զբաղեցնում է 28,35 կմ² տարածք։ Բնակչության խտությունը կազմում էր 21,70 մարդ/կմ²։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր
Բարի գալուստ կամ հարևանների մուտքն արգելված է
Բարի գալուստ կամ Հարևանների մուտքն արգելված է (Deck the Halls), կինոկատակերգություն նկարահանված ԱՄՆ-ում 2006 թվականին։ Ընտանեկան կատակերգություն է խանդի, չար հարևանների, տան գեղագիտական ձևափոխումների ու Սուրբծննդյան հանգստի ու արձակուրդների մասին։ Գլխավոր դերերում են Դենի Դե Վիտոն և Մեթյու Բրոդերիկը։
Սյուժե
Ընտանիքը տեղափոխվում է հյուսիսամերիկյան փոքրիկ ու խաղաղ քաղաքը Սուրբ Ծննդի նախատոնակին՝ փափագելով անցկացնել խաղաղ ու հանգիստ կյանք։ Հայր Սթիվը Ծննդյան տոների կապակցությամբ ցանկանում է ամուր հիմքերի վրա դնել ընտանեկան միասնությունը, հատկապես երեխաներին ավելի սերտացնել միմյանց հետ։ Սակայն պլանները ձախողվում են այն բանից հետո, երբ հայտնվում է Բադի Հոլը։ Վերջինս նույնպես ընտանյոք հանդերձ տեղափոխվում է այդտեղ։ Հարևանները ծանոթանում են ու սկզբնականում բարիդրացիական է նրանց հարաբերությունները։ Բայց այն բանից հետո, երբ Բադիի աղջիկը համակարգչով ցուցադրեց տիեզերքից կատարված երկու տան լուսանկարները՝ ամեն ինչ խառնվեց իրար։ Բանը նրանում էր, որ հարևանի տունն ավելի մեծ էր, քան իրենցը։ Դրա պատճառով որոշեցին ամբողջ տունը զարդարել շղթաներով ու դրասանգներով, որպեսզի այն առավել ակնբախ դառնա։ Սակայն Սթիվին դա դուր չի գալիս, քանի որ Բադին աղմկում է, գողանում է էլեկտրականությունը տան լուսավորման համար, ինչպես նաև ամեն գիշեր ցուցադրում է լուսային շոու, որը, բնականաբար, խանգարում է Սթիվին։
Նոր հարևանը Սթիվի հակապատկերն է։ Նա մեծ պլաններով ինդիվիդուալիստ է և այդ պլաններն ամեն գնով պետք է իրականանան։ Հետզհետե սա հանգեցնում է ընտանիքների միջև պայքարի, մինչդեռ այս պայքարին միայն հայրերն են մասնակցում, իսկ ընտանիքի մյուս անդամները գտնում են ընդհանուր լեզու և բարեկամանում են։
Մուսո
Մուսո  (Musso), կոմունա Իտալիայում, տեղակայված է Լոմբարդիա մարզի Կոմո գավառում ։
Բարի գալուստ կամ հարևանների մուտքն արգելված է
Արտաքին հղումներ
Կատեգորիա:Ամանորյա ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:2006 ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:Վանկուվերում նկարահանված ֆիլմեր Կատեգորիա:2000-ականների կինոկատակերգություններ
Մուսո
Բնակչությունը կազմում է 1060 մարդ, խտությունը՝ 267 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 22010։ Հեռախոսային կոդ՝ 0344 ։
Ժողովրդագրոթյուն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ջաղիրա
Ջաղիրա (ჯაღირა), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում ։
Դիրք
Գյուղը գտնվում է ծովի մակարդակից 210 մետր բարձրության վրա։ Շրջկենտրոն Ծալենջիխայից հեռու է 12 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 237 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ծալենջիխայի շրջան‎‎‎
Լևի Ռոզման
Լևի Ռոզման (անգլ.՝ Levy Rozman, դեկտեմբերի 20, 1995, ԱՄՆ), հայտնի որպես GothamChess, ամերիկացի շախմատիստ, միջազգային վարպետ և մեկնաբան։ Նա իր մեկնաբանությունները թողնում է Twitch և YouTube առցանց հարթակներում։
Վաղ կյանք
Ռոզմանը ծնվել է Բրուքլինում, Նյու Յորք նահանգում, 1995 թվականի դեկտեմբերի 5-ին և բնակվել է Նյու Ջերսիում ։ Շախմատ սկսել է խաղալ 6 տարեկանից, որպես արտադասարանային գործունեություն, իսկ իր առաջին մրցաշարում մասնակցել է 7 տարեկան հասակում  ։ Ռոզմանը ազգային վարպետի կոչում է ստացել 2011 թվականին ԱՄՆ շախմատի ֆեդերացիայի որոշմամբ, ՖԻԴԵ-ի վարպետ 2016 թվականին և միջազգային վարպետի կոչումը 2018 թվականին  ։ Ռոզմանը սկսել է աշխատել որպես շախմատի դպրոցական մարզիչ 2014 թվականից ։
Ռոզմանը հաճախել է Բարուխ քոլեջ ուղումնական հաստատությունը, որտեղ և 2017 թվականին ստացել է վիճակագրության ու քանակական մոդելավորման բակալավրի կոչումը։ Նախքան պրոֆեսիոնալ շախմատով զբաղվելը, նա աշխատել է որպես UBS Wealth Management- ում, որպես հաճախորդների սպասարկման գործընկեր։
Ռոզմանը Twitch-ի ստրիմեր է և յութուբեր։ 2023 թվականի փետրվարի 9-ի դրությամբ նա, ըստ հետևորդների քանակության, ամենամեծ շախմատային ալիքի տերն է YouTube-ում՝ 2,84 միլիոն. ներկայումս նա ունի ամենաբարձր ընդհանուր դիտումների քանակը շախմատային ալիքների մեջ՝ 883 միլիոն դիտումով  ։  Ռոզմանը սերտորեն համագործակցում է Chess.com-ի հետ և 2017 թվականից հանդես  է գալիս որպես նրանց  գործընկերության մի մաս ։ Ռոզմանը հարթակի կանոնավոր մեկնաբան է, վերլուծոել է այնպիսի մրցաշարեր, ինչպիսիք են PogChamps-ը և 2020 թվականի հավակնորդների մրցաշարը ։
Ինչպես առցանց այլ շախմատիստներ, Ռոզմանը նույնպես դիտորդների աճ է ունեցել COVID-19 համաճարակի ժամանակ, հատկապես Թագուհու գամբիտի թողարկումից հետո ։ 2022 թվականի նոյեմբերի դրությամբ Ռոզմանի յութուբ ալիքն ունի ավելի քան կես միլիարդ դիտում, այդ թվում 98 տեսանյութ՝ մեկ միլիոն և ավելի դիտումներով ։ Օրինակները ներառում են ուսումնական բացման ակնարկ, որտեղ նա քննարկում է, թե ինչպես խաղալ թագուհու գամբիտը և տեսանյութ, որտեղ նա խաղում է «Beth Harmon» բոտի դեմ Chess.com-ում ։  Նա կատարել է սերիալում խաղացած խաղերի խորը բացատրություններ ։  Ռոզմանի յութուբ ալիքի հետևորդների թվաքանակը հասել է 1 միլիոի 2021 թվականի հունիսի 1-ինշ ։
Ռոզմանը միջազգային նորություններ մտավ 2021 թվականի մարտին, երբ նա պարտություն կրեց ինդոնեզացի շախմատիստից, ում մականունն Dewa_Kipas էր կամ «Fan God» :  Ռոզմանը կարծում էր, որ իր մրցակիցը խաբում է, և նա բողոքագրեց իր հակառակորդի հաշիվը Chess.com-ում։ Dewa_Kipas-ի հաշիվը հետագայում փակվեց խաբեության դեպքերի հայտնաբերման հետևանքով (Dewa_Kipas-ը հետագայում չկարողացավ բարձր մակարդակով խաղալ մի շարք ուղիղ եթերում), ինչը արժանացավ ինդոնեզիայի ցանցի օգտատերերի արձագանքին և հանգեցրեց նրան, որ Ռոզմանին անհանգստացնում էին սոցիալական ցանցերում։ Ավելի ուշ Ռոզմանը մասնավորեցվեց իր սոցիալական մեդիայի հաշիվները և մի փոքր ընդմիջեց հեռարձակումից ։
2022 թվականի հուլիսի 11-ին Ռոզմանը հայտարարեց, որ հեռանում է «շախմատային մրցումներից» ֆիզիկական և հոգեկան սթրեսի պատճառով ։
Մարդասիրություն
2021 թվականի հոկտեմբերի 14-ին Ռոզմանը հայտարարեց Լևի Ռոզմանի կրթաթոշակային հիմնադրամի ստեղծման մասին, որի միջոցով նա 100 000 դոլար է նվիրաբերում տարրական, միջին և ավագ դպրոցների շախմատի ծրագրերին։ Ֆոնդը կառավարվում է ChessKid-ի՝ Chess.com-ի դուստր ձեռնարկության կողմից, և դպրոցները կարող են պարգևատրվել 5 000-ից 15 000 դոլարիի սահմաններում, որպեսզի վճարվեն վերապատրաստման, մրցաշարի վճարների և ճանապարհածախսի ծախսերը։
Ծանոթագրություններ
Կատեգորիա:1995 ծնունդներ Կատեգորիա:Ապրող անձինք Կատեգորիա:Ամերիկացի շախմատիստներ Կատեգորիա:Շախմատ ըստ երկրի Կատեգորիա:Շախմատիստներ ըստ ազգության Կատեգորիա:Յություբերներ
Արմենակ Միսիրյան
Արմիս (իսկական անունը՝ Արմենակ Միսիրյան), հայ նկարիչ։
Կենսագրություն
Նախնական կրթությունն ստացել է ծննդավայրում, ապա Հալեպում, որտեղ հաստատվել է 1915 թվականից հետո։ 1930 թվականին տեղափոխվել է Փարիզ, հաճախել Ժյուլիանի և Գրանդ Շոմեր ակադեմիաները։ Մասնակցել է ֆրանսահայ նկարիչների «Անի» ընկերության ցուցահանդեսներին։ Իբրև գեղանկարիչ ճանաչում է գտել 1952 թվականից։ 1959 թվականին արժանացել է «Պոպուլիստ» սալոնի առաջին մրցանակին։ Մեծ եղեռնի, ինչպես և իր ժողովրդի վերապրումի թեմաներով քսան կտավ նա ցուցադրել է Փարիզում, Ցյուրիխում և Ամստերդամում։
1956 թվականին այցելել է Խորհրդային Հայաստան։ 1964 թվականին Երևանում կազմակերպվել է Արամիսի անհատական ցուցահանդեսը։ Իր գործերի մի մասը նվիրել է Հայաստանի ազգային պատկերասրահին («Երեք բարեկամներ», 1955 թ. «Ընտանիք», 1959 թ., «Սայլը նրբանցքում», 1960], թ. «Երիտասարդություն», [[1961 թ., «Կիթառահարը», 1963 թ. և այլն)։ 1965 թ.-ին Հալեպում լույս է տեսել Արամիսի «Դրվագներ նկարչական կյանքես» գիրքը  ։
Ծանոթագրություններ
Կատեգորիա:Ֆրանսահայ նկարիչներ Կատեգորիա:Ստեղծագործական կեղծանուններ
Ոսկեհազարուկ
Ոսկեհազարուկ, գետնալեղի, բոգազգիների ընտանիքի միամյա, երկամյա կամ բազմամյա խոտաբույսերի ցեղ։
Տարածում
Հայաստանի Խորհրդային Սոցիալիստական Հանրապետությունում ոսկեհազարուկի մի քանի տեսակները (մոտ 6) հանդիպում են Երևանի շրջակայրում, Էջմիածինում, Արմավիրում, Աբովյանում, Արտաշատում, Մեղրիում, Իջևանում, Կապանում, Վայքում, Գորիսում, Գավառում, Սևանի շրջաններում։
Նշանակություն
Դեղաբույս է, պարունակում է գլիկոզիդներ և ալկալոիդներ, պատրաստուկներն (թուրմ, եփուկ) օգտագործում են որպես ախորժաբեր, մարսողությունը կանոնավորող միջոց։
Կիրառման եղանակներ
10 գ չոր հումքը եփել մեկ բաժակ ջրում 15 րոպե տևողությամբ։ Խմել 1/2 ճաշի գդալ, օրական 3-4 անգամ, ուտելուց 30 րոպե առաջ։
Ջրաթուրմ
Մեկ ճաշի գդալ մանրացրած չոր հումքը թրմել մեկ բաժակ եռացրած ջրում 30 րոպե։
Արտաքին հղումներ
Կատեգորիա:Բոգազգիներ Կատեգորիա:Եվրոպայի բուսական աշխարհ
Գուրգեն Քալաշյան
Քալաշյան Գուրգեն Գրիգորի (ծնվել է 1902 թ. Թիֆլիսում - մահացել է 1974 թ. Երևանում), Վրաստանում սովետական իշխանության համար պայքարի մասնակից, կուսակցական աշխատող։ ԽՄԿԿ անդամ 1919 թ.։
1919 թ. ավարտել է Թիֆլիսի ռեալական ուսումնարանը։ 1931-1930 թվականներին սովորել է Կոմինտերնի լենինյան միջազգային դպրոցում, ապա՝ Կարմիր պրոֆեսուրայի պատմակուսակցական ինստիտուտում։ Մասնակցել է աշակերտական հեղափոխ․ կազմակերպությունների, Վրաստանի կոմունիստական երիտասարդական «Սպարտակ» կազմակերպության աշխատանքներին։ Եղել է Վրաստանի ԿԵՄ–ի 2-րդ շրջկոմի պատասխանատու, ապա՝ ԿԵՄ–ի Թիֆլիսի կոմի տեիքարտուղար։ Վրաստանում մենշևիկյան իշխանությունների կողմից բազմիցս ձերբակալվել է։ 1921-1930 թթ. Քալաշյանը եղել է կուսակցության Ալավերդու և Սանահինի շրջկոմների, Դիլիջանի, Ղարաքիլիսայի, Երևանի, Զանգեզուրի, Լենինականի գավկոմների քարտուղար, ՀԿ(բ) կ Կենտկոմի կազմբաժնի վարիչ։ 1930-1931 թթ.՝ Անդրերկրկոմի ինքնավար հանրապետություն ների և մարզերի սեկտորի վարիչ։ 1933 թ. ՀամԿ(բ) կ ԿԿ–ի կողմից մոբիլիզացվել և որպես կուսկազմակերպիչ ուղարկվել է նախ Դնեպրոպետրովսկի, ապա Ռոստովի շոգեքարշանորոգման գործարան։ 1944 թվականից կատարել է տնտ․ աշխատանքներ։ Պարգևատրվել է Աշխատանքային կարմիր դրոշի շքանշանով։
Կատեգորիա:Հայ հեղափոխականներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ
Օրհան Փամուք
Ֆերիթ Օրհան Փամուք (Ferit Orhan Pamuk, ), չերքեզական ծագմամբ թուրք գրող, հասարակական գործիչ, միջազգային մի շարք հեղինակավոր մրցանակների դափնեկիր։ 2006 թ. արժանացել է Գրականության Նոբելյան մրցանակի՝ Նոբելյան հանձնախմբի հետևյալ ձևակերպմամբ. «Նրան, որն իր քաղաքի մելանխոլիկ հոգու որոնումներում հայտնագործել է մշակույթների բախման և խաչաձևման նոր խորհրդանիշեր»։ Գրողի ստեղծագործությունները թարգմանվել են աշխարհի ավելի քան 50 լեզուներով, այդ թվում նաև հայերեն։ Հայտնի է Հայոց ցեղասպանության և Քրդական հարցի վերաբերյալ իր քաղաքացիական դիրքորոշմամբ, որը հակասում է թուրքական պաշտոնական դիրքորոշմանը։ Փամուքն այն սակավաթիվ թուրքերից մեկն է, որը 1915 թ. դեպքերի առնչությամբ կիրառել է «ցեղասպանություն» բառը։
Իր հայացքների պատճառով Փամուքը ենթարկվել է հալածանքների, տարագրվել, վերադարձել։ Ներկայումս բնակվում է ԱՄՆ-ում։
Փամուքի գրականության հիմնական թեման Թուրքիայի ներքին կյանքն է, թուրք ժողովուրդը և թուրք մարդը, Արևելքի և Արևմուտքի, իսլամի և քրիստոնեության, ավանդապահության, հետամնացության և առաջադիմության հակամարտությունը։ Իր ստեղծագործություններում Փամուքն օգտագործում է արևմտյան գեղագիտական ու փիլիսոփայական կոնցեպտներ, արևելյան գեղարվեստական սկզբունքներ, դիմում սուֆի միստիկների, այլաբանությունների, համեմատում, հակադրում և փորձում ընդհանրացնել իսլամի և քրիստոնեության, Արևմուտքի և Արևելքի կրոնափիլիսոփայական, գեղագիտական և կենսահայեցողական մոտեցումներն ու սկզբունքները։
Կենսագրություն
Ծնվել է հարուստ ինժեների ընտանիքում, ունի չերքեզական արմատներ ։ Սովորել է Ստամբուլի ամերիկյան Robert College-ում։ Ընտանքի պնդմամբ, նա ընդունվում է Ստամբուլի տեխնիկական համալսարան։ Ծնողները ցանկանում էին, որ նա դառնար ճարտարագետ, բայց երեք տարի անց թույլատրեցին նրան, որպեսզի դառնա պրոֆեսիոնալ գրող։
1977 թվականին Փամուքը ավարտում է Ստամբուլի համալսարանի ժուռանլիստիկայի ֆակուլտետը։ 1985 թվականից մինչև 1988 թվականները նա ապրել է ԱՄՆ-ում, աշխատել Նյու-Յորքի Կոլումբիական համալսարանում, իսկ հետո վերադարձել Թուրքիա։ Մինչև 2007 թվական ապրել է Ստամբուլում, սակայն հայկական արմատներով Հրանտ Դինքի՝ հայտնի թուրքահայ ծայրահեղական իրավապաշպանի սպանությունից հետո վերադառնում է Նյու-Յորք։
2006 թվականի հոկտեմբերի 12-ին Օրհան Փամուքն արժանացել է Գրականության Նոբելյան մրցանակին, հետևյալ ևակերպմամբ՝ «Նրան, որն իր քաղաքի մելանխոլիկ հոգու որոնումներում հայտնագործել է մշակույթների բախման և խաչաձևման նոր խորհրդանիշեր» ։
2007 թվականից ի վեր, Կոլումբիական համալսարանում համարվում է պրոֆեսոր, որտեղ ամեն աշուն անցկացվում է գրողի վարպետության և համաշխարհային գրականության պատմությանը վերաբերվող դաընթաց ։ Ամերիկյան փիլիսոփայակն միության անդամ(2018) ։
1982 թվականից մինչև 2001 թվական եղել է ամուսնացած, ունեցել է դուստր։ Որոշ ժամանակ Փամուքին վերագրում էին հայտնի հնդիկ գրող Քիրան Դեսային ։ 2010 թվականից Օրհան Փամուքի սահմանային կինը համարվում Ասլի Ակյավաշը, որն ունի երկար տարիների հարաբերություններ գրողի հետ ։
Աշխատանք
Փամուքը արժանացել է մի շարք կարևոր մրցանակների վաղ աշխատանքների համար, այդ թվում` 1984 թվականին Մադրալիի գրական մրցանակի իր երկրորդ՝ Sessiz Ev («Լռության տուն») վեպի համար և նույն վեպի ֆրանսերեն թարգմանության համար՝ Prix de la Découverte Européenne մրցանակի։ 1985 թվականին թուրքերենով տպագրված իր պատմական վեպ Beyaz Kale-ը («Սպիտակ դղյակը») 1990 թվականին արժանացել է Արտասահմանյան Գեղարվեստական մրցանակին և հեղինակություն ձեռք բերել արտասահմանում։ 1991 թվականի մայիսի 19-ին «Նյու Յորք Թայմս» թերթը հայտարարեց. «Նոր աստղ է բարձրացել արևելքում, Օրհան Փամուք» ։
Համաշխարհային հաջողության հասնելը մի փոքր ավելի երկար է տևել Փամուքի համար, սակայն 1990-ական թթ. «Կարմիր գիրք» վեպը դարձավ թուրքական գրականության ամենավիճահարույց և գրավիչ գրքերից մեկը` իր բարդության և հարստության շնորհիվ։ 1992-ին Փամուքը «Սև գիրք» վեպի հիման վրա գրել է սցենար «Գաղտնի դեմքը» ֆիլմի համար, որի ռեժիսորը հայտնի թուրք ռեժիսոր Օմեր Քավուրն էր։ Փամուքի հինգերորդ վեպը` Yeni Hayat ( «Նոր կյանք» ) 1994թ. Թուրքիայում սենսացիա է առաջացրել և դարձել ամենաարագ վաճառվող գիրքը թուրքական պատմության մեջ։ Այս ժամանակահատվածում Փամուքը դարձել է նաև հայտնի հանրային դեմք Թուրքիայում շնորհիվ իր՝ քրդերի քաղաքական իրավունքներին ցուցաբերած աջակցակցության։ 1995-ին Փամուքը այն հեղինակների խմբում էր, որոնք քննադատում էին քրդերի նկատմամբ Թուրքիայի վերաբերմունքը։ 1999 թվականին Փամուքը հրապարակեց իր ակնարկների «Öteki Renkler» ( «Այլ գույներ» ) գրքույկը։
2019 թվականին 66-ամյա Նոբելյան դափնեկիրը կազմակերպեց սեփական պատշգամբից արված Ստամբուլի լուսանկարների ցուցահանդես `«Պատշգամբ. Օրհան Փամուքի լուսանկարները» խորագրով։ Ինչպես հայտնում էր Yapı Kredi Culture and Arts Publishing-ը, «Ստամբուլի նուրբ և անընդհատ փոփոխվող տեսարանների» ցուցահանդեսը բաղկացած է 2012 թ. վերջին և 2013 թ. սկզբին Փամուքի կողմից իր իսկ պատշգամբից լուսանկարած պատկերներից։
Ցուցահանդեսը տեղի է ունենում ապրիլի 27-ին, Ստամբուլի «Istiklal» փողոցի «Մշակույթի և արվեստի» շենքում։ Ցուցահանդեսին ներկայացվում է ավելի քան 600 լուսանկար, որ ընտրվել էր Փամուքի կողմից արված 8,500 լուսանկարներից ։
Իմ անունը կարմիր է
Փամուքի միջազգային հեղինակությունը շարունակեց աճել, երբ նա հրապարակեց Benim Adım Kırmızı ( «Իմ անունը Կարմիր է» ) վեպը 1998 թվականին։ Վեպը թարգմանվել է 24 լեզվով և 2003 թվականին արժանացել է Դուբլինի գրական մրցանակի, որն աշխարհի ամենաթանկ գրական մրցանակն է։
Հարցին, թե «ի՞նչ ազդեցություն է ունեցել IMPAC- ի մրցանակը (ներկայումս՝ 127.000 դոլար) ձեր կյանքի և աշխատանքի վրա», Փամուքը պատասխանել է.
Ձյուն
«Բրուքլին Ռեյլ» ամսագրում՝ Քերոլ Բեքերի հետ զրույցում, քաղաքական վեպում համակրական կերպարներ ստեղծելու մասին Փամուքն ասել է.
Անմեղության թանգարան
2007-ի մայիսին Փամուքը Կաննի կինոփառատոնի ժյուրիի անդամներից էր, բրիտանացի ռեժիսոր Սթիվեն Ֆրեսսի գլխավորությամբ։ 2008-ի ամռանը նա ավարտեց իր հաջորդ վեպը` «Անմեղության թանգարան»-ը ( «Masumiyet Müzesi» ), առաջին վեպը, որը գրվել է 2006թ.-ի գրականության Նոբելյան մրցանակը ստանալուց հետո։
Փամուքը իր Ստամբուլի տանը ստեղծել է իրական անմեղության թանգարան՝ բաղկացած ամենօրյա առարկաներից, որ առնչվում են վեպի պատումին։ Փամուքը համագործակցել է «Հիշողությունների անմեղությունը» վավերագրական ֆիլմի հետ, որը հիմնված է «Անմեղության թանգարան»-ի վրա ։ Փամուքը հայտարարել է, որ մեկ այլ՝ «Երազների թանգարան»-ը, կպատմի Ստամբուլի սիրո պատմության այլ տարբերակ` օբյեկտների և Գրան Գիի հրաշալի նոր ֆիլմի միջոցով ։ «Ձյուն» և «Անմեղության թանգարան» վեպերում Փամուքը նկարագրում է ողբերգական սիրո պատմություններ, որտեղ տղամարդիկ առաջին հայացքից սիրահարվում են գեղեցիկ կանանց։ Նշվում է, որ Փամուքի կանանց պատկերները և տղամարդկանց սիրահարվելու պատճառները ուժեղ են իրենց ինտենսիվության մեջ, սակայն մակերեսային այն, թե ինչպես են այդ սիրային պատմությունները սկսվում։ Փամուքի հերոսները հաճախ կիրթ տղամարդիկ են, որ ողբերգականորեն սիրահարվում են գեղեցկուհիների, սակայն կարծես թե դատապարտված են մենակության։
Պիոներ (ավան, Վելիկոբուրլուկիի շրջան)
2001 թվականի տվյալներով Պիոներ ավանում բնակվում էր 162 մարդ։ Բնակավայրը զբաղեցնում է 0,179 կմ² տարածք։ Բնակչության խտությունը կազմում էր 905,03 մարդ/կմ²։
Օրհան Փամուք
Անմեղության թանգարան
2013 թվականին Փամուքը հրավիրեց Գրազյա Թոդերին, որի աշխատանքներով նա հիացած էր, Ստամբուլի անմեղության թանգարանը ստեղծելու։ Նրանց համագործակցությունն ավարտվեց «Բառեր և Աստղեր» ցուցահանդեսով։
Պիոներ (ավան, Վելիկոբուրլուկիի շրջան)
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի ավաններ Կատեգորիա:1923 թվականին հիմնադրված բնակավայրեր
Օրհան Փամուք
Ոչ գեղարվեստական ստեղծագործություններ
Փամուքը 2003թ-ին հրատարակել է հուշագրություն Istanbul - Hatıralar ve Şehir ( «Ստամբուլ-հիշողություններ և քաղաք», 2005)։ 2007 թ. սեպտեմբերին Մեծ Բրիտանիայում լույս է տեսել Փամուքի «Այլ Գույնը»։
Հարցին, թե ինչքան անձնական է «Ստամբուլ-հիշողություններ և քաղաք»-ը, Փամուքը պատասխանել է.
Ոճ
Փամուքի գրքերը բնորոշվում են ինքնության կորստի մասին բարձրացրած հարցերով, որ մասամբ հետևանքն են Արևմտյան և Արևելյան արժեքների, իսլամի և քրիստոնեության, ավանդապաշտության և ժամանակակից գաղափարների հակասությունների։ Օրինակ` 2002 թվականին գրված «Ձյուն» ստեղծագործության հիմնական թեման ներկայիս Թուրքիայում Արևմտյան և Արևելյան արժեքների հակասությունն է։ Նրա ստեղծագործությունները հաճախ հուզող կամ անհանգստացնող են և ունեն բարդ սյուժեներ և հերոսներ։ Դրանք հարուստ են գրականության կամ նկարչության քննարկումներով և հիացմունքով։ Փամուքի գրեթե բոլոր գրքերի իրադարձությունները կատարվում են Ստամբուլում։ 2003 թվականին հրատարակված «Ստամբուլ․ Հիշողությունների քաղաք» գիրքը իրենից ներկայացնում է միմյանց կապված էսսեների խումբ՝ ստեղծելով ինքնակենսագրական պատմություն։ Վերջին գրքերից մեկը՝ «Անմեղության Թանգարանը», նվիրված է անցյալի իրադարձությունները խորհրդանշող իրերին։ Փամուքի խոսքերով, ինքը նույնպես հավաքում է հին իրեր, ինչպես գրքում է նկարագրված։ 2012թ. ապրիլի 28֊ին Անմեղության թանգարանը բացեց իր դռները ։
Փամուքը իր ստեղծարարության մասին խոսելիս հաճախ նշում է մի «ոգեշնչման հրեշտակի» մասին։
Գրողների մի խումբ պնդում է, որ այլ գրողների աշխատանքներ մեծ ազդեցություն են ունեցել Փամուքի որոշ երկերի վրա, և որոշ գլուխներ ամբողջովին վերցված են այլ հեղինակներից։ Փամուքն ինքը նշել է, որ իր աշխատանքները ներշնչված են եղել ապստամբ բանաստեղծ Կազի Նազրուլ Իսլամից։ Հեղինակներից մեկը՝ ազգայնական հայտնի պատմաբան Մուրատ Բարդակչին, հայտնի թուրքական ամսագիր Հուրիյեթում մեղադրել է նրան կեղծելու և գրագողության մեջ ։ Մեկ այլ մեղադրանք է այն, որ Փամուքի Սպիտակ Դղյակը վեպը պարունակում է Ֆուադ Քարիմի «Ստամբուլը Կանունիի ժամանակ» վեպից պարբերություններ ։ 2009 թ. Բոստոնի Գրքի Փառատոնին հնչած հարցին, թե արդյոք ցանկանում է պատասխանել այս մեղադրանքներին, Փամուքը պատասխանել է. «Ո՛չ, չեմ ուզում։ Հաջորդ հա՞րցը»։
Այնուամենայնիվ, շատերը այս մեղադրանքները կապում են հետարդիական գրականության և intertextuality գրական տեխնիկայի մասին գաղափար չունենալու հետ, որը Փամուքը համարյա միշտ օգտագործում է իր աշխատանքներում։
Անձնական կյանք
Փամուքի ավագ եղբայր Շևքեթ Փամուքը, որը երբեմն հայտնվում է Օրհան Փամուքի ստեղծագործություններում որպես գեղարվեստական հերոս, տնտեսագիտության պրոֆեսոր է՝ միջազգայնորեն ճանաչված Օսմանյան կայսրության տնտեսության պատմության վերաբերյալ իր աշխատանքով, նա նաև աշխատել է Ստամբուլի Բոսֆորի համալսարանում։ Փամուքն ունի նաև երիտասարդ քույր՝ Հումեյրա Փամուքը, ով լրագրող է։
1982 թ. մարտի 1-ին Փամուքը ամուսնացավ պատմաբան Այլին Թյուրգյունի հետ։ 1985-ից մինչև 1988 թվականը, երբ կինը Կոլումբիայի համալսարանի ասպիրանտ էր, Փամուքն այնտեղ էր որպես այցելող գիտնական. նա օգտագործեց այդ ժամանակը համալսարանի Բաթլեր գրադարանում հետազոտություն անցկացնելու և «Սև գիրք»-ը գրելու համար։ Այս շրջանում նա այցելում է նաև Այովայի համալսարան։ Հետագայում Փամուքը վերադառնում է Ստամբուլ ։ Նա և իր կինը ունեցել են դուստր Ռյույա անունով (ծնված 1991 թ.), ում անունը թուրքերենից թարգմանաբար նշանակում է «երազ»։ 2001 թ.-ին նրանք բաժանվում են։
2006 թվականին Փամուքը վերադառնում է ԱՄՆ որպես Կոլումբիայի համալսարանի այցելող պրոֆեսոր, որտեղ նա Կոլումբիայի Գլոբալ Պատկերացումների կոմիտեի անդամ էր և աշխատում էր Կոլումբիայի Մերձավոր Արևելքի և Ասիայի լեզուների և մշակույթների բաժնում։ 2007-2008 ուսումնական տարում Փամուքը վերադառնում է Կոլումբիա՝ գրականություն դասավանդելու Անդրեաս Հույսենի և Դեյվիդ Դեմրոշի հետ միասին։ 2009 թ. աշնանը Փամուքը Հարվարդի Չարլզ Էլիոթ Նորթոն ամենամյա դասընթացի դասախոսն էր, որտեղ հանդես է գալիս մի շարք դասախոսություններով՝ «Միամիտ և սենտիմենտալ վիպագիրը» խորագրով։
Փամուքը հրապարակավ ընդունեց իր հարաբերությունները Հնդկաստանի Բուքեր մրցանակի դափնեկիր Կիրան Դեսայի հետ ։ 2011 թ. հունվարին թուրքահայ նկարիչ Կարոլին Ֆիշեկչին Հուրիեթ պարբերականին պատմեց, որ Փամուքը նույն ժամանակահատվածում (2010-2012) իր հետ էր հանդիպում. այս հայտարարությունը հետագայում բացահայտ հերքվեց Փամուքի կողմից ։
Դատավարություն
2005-ին, երբ Փամուքը հայտարարություն արեց Հայոց ցեղասպանության և քրդերի զանգվածային սպանությունների վերաբերյալ, հեղինակի նկատմամբ քրեական գործ հարուցվեց` ծայրահեղ ազգայնական փաստաբան Քեմալ Քերինչսիզի ներկայացրած բողոքի հիման վրա ։ Բողոքները ներկայացվեցին 2006թ. հունվարի 22-ին։ Բիլեջիկում նրա գրքերը այրեցին ազգայնական հանրահավաքում։ Փամուքը հետագայում հայտարարեց, որ մտադրություն ուներ ուշադրություն հրավիրել խոսքի ազատությանը վերբերող հարցերին։ Այնուամենայնիվ, Փամուքի դեմ մեղադրանք առաջադրած փաստաբան Քեմալ Քերինչսիզը բողոքարկեց Վերաքննիչ Գերագույն դատարանի որոշումը, որն էլ Շիշլիի դատարանին հանձնարարեց վերսկսել գործը։ 2011 թ. մարտի 27-ին Փամուքը մեղավոր է ճանաչվել և ստիպված եղել վճարել ընդհանուր առմամբ 6000 լիրա որպես փոխհատուցում հինգ անձանց նրանց արժանապատվությունը վիրավորելու համար ։
Փամուքի հայտարարություններ
Փամուքը հայտարարեց, որ նա ենթարկվել է ատելության արշավների, որի պատճառով ստիպված հեռացել է իր հարազատ երկրից։ Հետագայում, երբ վերադարձել է՝ 2005 թվականին, իր դեմ արդեն քրեական գործեր են հարուցված եղել ։ BBC News-ին տված հարցազրույցում նա ասել է, որ ինքը ցանկանում էր պաշտպանել խոսքի ազատությունը, որը Թուրքիայի միակ հնարավորությունն էր, որ հաշվի նստի իր իսկ պատմության հետ։ «1915 թվականին Օսմանյան հայերի հետ տեղի ունեցածը մեծ բան էր, որը գաղտնի պահվեց թուրք ժողովրդից. ասես՝ դա տաբու էր, բայց մենք պետք է կարողանանք խոսել անցյալի մասին» ։ Սակայն, երբ թուրքական հեռուստատեսություն CNN TURK-ը հարցրեց Փամուքին իր ելույթի մասին, նա պնդեց, որ «հայերը սպանվել են», բայց մերժեց, որ «թուրքերն են սպանել հայերին» և չնշեց զոհերի թիվը (1 միլիոն) ։
Այն ժամանակ, Թուրքիայի Քրեական օրենսգրքի 301-րդ հոդվածը նշում էր. «Մարդը, որը հրապարակայնորեն կվիրավորի Թուրքիայի Հանրապետությունը կամ Թուրքիայի Ազգային Մեծ Ժողովը, կպատժվի վեց ամսից մինչև երեք տարի ազատազրկմամբ»։ Փամուքին մեղադրանք առաջադրվեց այդ օրենքը խախտելու համար։ Հոկտեմբերին սկսված դատական գործընթացից հետո, Փամուքը վերահաստատեց իր տեսակետները Գերմանիայում մրցանակաբաշխության ժամանակ տրված ելույթում. «Կրկնում եմ, ես բարձրաձայնել եմ, որ Թուրքիայում մեկ միլիոն հայ և 30 հազար քուրդ է սպանվել» ։
Միջազգային արձագանք
Փամուքի դեմ հարուցված մեղադրանքները միջազգային աղմուկ բարձրացրին և որոշ շրջանակների մոտ առաջացրին հարցեր, որոնք վերաբերում էին Թուրքիայի՝ Եվրամիությանը անդամակցելու առաջարկին։ Նոյեմբերի 30-ին Եվրոպական պառլամենտը հայտարարեց, որ Կամիլ Ուրլինգսի գլխավորությամբ 5 պատգամավորներից բաղկացած պատվիրակություն կուղարկի` դիտելու դատաքննությունը ։ Եվրամիության ընդլայնման հարցերով հանձնակատար Օլի Ռենը հետագայում հայտարարեց, որ Փամուքի գործը կլինի «լակմուսի թեսթ» Թուրքիայի անդամակցության չափորոշիչներին նվիրված հանձնառության վերաբերյալ։
Պարգևներ
2006 թ. Հոկտեմբերի 12-ին Շվեդիայի ակադեմիան հայտարարեց, որ Փամուքը արժանացել է 2006թ. Գրականության Նոբելյան մրցանակին, չնայած շատերը կարծում էին, որ ամենայն հավանականությամբ այդ տարվա մրցանակը կստանա սիրիացի բանաստեղծ Ալի Ահմադ Սայիդը, որը հայտնի է որպես Ադունիս ։ Թուրքիայում մտահոգություններ կան, որ Փամուքին Նոբելյան մրցանակի հանձնման որոշումը քաղաքական դրդապատճառ ուներ ։ Իրենց մեջբերմամբ, ակադեմիան ասում է. «Իր հայրենի քաղաքի մելանխոլիկ հոգու որոնումներում մշակույթների բախման և միահյուսման նոր խորհրդանիշներ է [Փամուքը] հայտնաբերել» ։
Փամուքը Նոբելյան դասախոսություն է անցկացրել 2006 թ. Դեկտեմբերի 7-ին Շվեդիայի ակադեմիայում, Ստոկհոլմում։ Դասախոսությունը թուրքերենով էր և վերնագրված էր «Իմ հայրիկի ճամպրուկը» ։ Դասախոսության ժամանակ նա այլաբանորեն խոսեց արևելյան և արևմտյան քաղաքակրթությունների հարաբերությունների մասին `օգտագործելով իր և հոր փոխհարաբերությունների թեման։
Ճանաչում ձեռք բերելուց հետո Փամուքի գրքերը ռեկորդ են արձանագրել՝ վաճառվելով 200.000 օրինակով և դարձնելով Փամուքին Շվեդիայի Գրականության Նոբելյան մրցանակակիր հեղինակներից լավագույն վաճառվողը ։
Նորալուսին
Նորալուսին, Լուսնի փուլ, որի ժամանակ նրա էկլիպտիկ երկայնությունը նույնն է, ինչ Արևինը ։ Այդպիսով, այդ պահին Լուսինը գտնվում է Երկրի ու Արևի միջև նրանց հետ գրեթե մեկ գծի վրա։ Եթե նրանք գտնվում են ճիշտ նույն գծի վրա, տեղի է ունենում Արևի խավարում։
Նորալուսնի ժամանակ Լուսինը տեսանելի չի լինում գիշերային երկնքում, քանի որ այդ ժամանակ նա շատ մոտ է լինում Արևին երկնային մթնոլորտում (ոչ հեռու, քան 5°) և միևնույն ժամանակ այն շրջված է լինում դեպի մեզ գիշերային կողմով։ Երբեմն, սակայն, այն կարելի է տեսնել արևի սկավառակի ֆոնին (Արևի խավարում)։ Բացի այդ, որոշ ժամանակ անց (սովորաբար մոտ 2 օր) նորալուսնից հետո կամ առաջ շատ պարզ մթնոլորտի դեպքում ամեն դեպքում հնարավոր է նկատել Լուսնի սկավառակը` լուսավորված Երկրից արտացոլվող թույլ լույսով (Լուսնի մոխրագույն լույս) ։
Նորալուսինների միջև շրջափուլը տևում է միջին հաշվով 29.530589 օր (սինոդիկ ամիս) ։
Նորալուսինը Աստվածաշնչում
Նորալուսնի տոնումը հատկապես մեծ դեր ունի Հին կտակարանում (Թվեր 10:10, 23:24)։ Այն նշանավորվել է հատուկ զոհաբերություններով, որոնք ուղեկցվել են փողային գործիքի նվագակցությամբ։ Նորալուսնի ուրախ օրերը նշվել են ընդհանուր հավաքներով, առավոտյան և երեկոյան տաճարներում զոհաբերություններով։ Նորալուսնի օրերին չեղարկվել են պահքերը, դադարեցրել են առևտուրը և հասարակական զբաղմունքները։ Պողոս առաքյալը գրել է, որ այս բոլոր տոները եղել են «ապագայի ստվերները» (Թուղթ առ Կողոսացիս 2:16)։
Ծանոթագրություններ
Կատեգորիա:Լուսին
Arirang TV
Arirang TV (아리랑 TV), հարավկորեական միջազգային հեռուստառադիոհեռարձակման ծառայություն։ Դրա կառավարումն իրականացնում է Korea International Broadcasting Foundation ոչ առևտրային հասարակական կազմակերպությունը։
Պատմություն և տարածում
Arirang TV հեռուստաալիքը հիմնվել է 1996 թվականին Հարավային Կորեայի կառավարության կողմից «Korea for the World, the World for Korea» կարգախոսով ։
2009 թվականին հեռարձակումները իրականացվել են 188 երկրներում 7 լեզուներով, այդ թվում՝ անգլերեն, չինարեն, իսպաներեն և արաբերեն ։
2011 թվականի մայիսից անգլալեզու Arirang TV հեռուստաալիքը հեռարձակվել է թվային եթերի տեսքով՝ Վաշինգտոնի ագլոմերացիայում։ Այսպիսով, Arirang ալիքը միացել է այնպիսի միջազգային ալիքներին, որոնք արդեն հասանելի են ԱՄՆ-ի մայրաքաղաքի բնակիչների հեռուստաեթերում, ինչպիսիք են NHK World-ը, France 24-ը, RT-ն, VTV4-ը և Al Jazeera-ն ։
Հաղորդումներ
Ծրագրային ցանցը բաղկացած է նորությունների, զվարճանքի, կրթական և վավերագրական ծրագրերից ։
Նպատակներն ու խնդիրները
Arirang TV ալիքի նպատակն է կորեական նորությունների և ժամանցային ծրագրերի շուրջօրյա հեռարձակման և արտասահմանյան հեռուստառադիոհեռարձակման ընկերությունների հետ ավելի սերտ համագործակցության միջոցով Կորեայի և այլ երկրների միջև հարաբերությունների բարելավման շնորհիվ ամբողջ աշխարհում բարելավել Կորեայի իմիջը ։
Անվանում
Հեռուստացանցը Arirang անվանումն է ստացել է համանուն կորեական ֆոլկլորային երգից ։
Արտաքին հղումներ
Կատեգորիա:Անգլալեզու հեռուստաալիքներ Կատեգորիա:Հարավային Կորեայի հեռուստաընկերություններ Կատեգորիա:Կորեայի Հանրապետություն Կատեգորիա:Հեռուստաընկերություններ Կատեգորիա:1996 հիմնադրված ընկերություններ Կատեգորիա:Կորեերեն հեռուստաալիքներ
Նենսի Քերրի
Նենսի Ջեյն Քերրի (Շերլոկ) (Nancy Jane Sherlock Currie, ), ՆԱՍԱ-ի տիեզերագնաց։ Կատարել է չորս տիեզերական թռիչք՝ STS-57 (1993, «Ինդևոր»), STS-70 (1995, «Դիսքավերի»), STS-88 (1998, «Ինդևոր») և STS-109 (2002, «Կոլումբիա»)։ ԱՄՆ բանակի գնդապետ։
Կենսագրություն
Ամուսնացած է Դեյվիդ Վ. Քերիի հետ, ով Պենսիլվանիա նահանգի Կուկստաուն քաղաքից է։ Ունեն դուստր ։
Մինչ ՆԱՍԱ-ն
Քերրին ԱՄՆ բանակում ծառայել է ավելի քան 22 տարի։ Մինչև 1987 թվականին ՆԱՍԱ-յին անդամակցելը, նա թռիչքային ուսումնարանում ուսում է անցել վինտոկրիլային սարքերի օդաչուի համար և հետագայում որպես օդաչու-հրահանգիչը գործուղվել է ԱՄՆ բանակ։ Նա աշխատել է տարբեր ղեկավար պաշտոններում, այդ թվում՝ եղել է բաժանմունքի, դասակի և ավիացիոն օղակի հրամանատար։ Այն կատարել է ավելի քան 3 900 ժամ տարբեր տեսակի ուղղաթիռների և ինքնաթիռների թռիչք ։
Տիեզերական թռիչքների նախապատրաստում
1987 թվականի սեպտեմբերին մասնակցել է տիեզերագնացների 12-րդ հավաքին, որից հետո սկսել է աշխատել ՆԱՍԱ-ում որպես ինժեներ «բորտային սիմուլյատոր» համալիրում, որը մոդելավորում էր շաթլի թռիչքային բնութագրերը։ 1990 թվականի հունվարին ՆԱՍԱ-ի ջոկատում ընդգրկվել է տասներեքերորդ հավաքածուի կազմում, որպես տիեզերագնացության թեկնածու։ Սկսել է նախապատրաստական դասընթացներ անցնել։ Դասընթացի ավարտից հետո 1991 թվականի հուլիսին ստացել է «թռիչքի մասնագետի» որակավորում։
Թռիչքներ դեպի տիեզերք
Տիեզերք թռիչքների ընդհանուր տևողությունը 41 օր 15 ժամ 32 րոպե է։
Թռիչքներից հետո
2002 թվականի հունիսին հեռացել է տիեզերագնացների ջոկատից, իսկ 2005 թվականի հունվարին նաև ՆԱՍԱ-ից։ 2005 թվականի սեպտեմբերին վերադարձել է ՆԱՍԱ աշխատաքի, աշխատում է Ջոնսոնի անվան Տիեզերական կենտրոնի ավտոմատիկայի, ռոբոտատեխնիկայի և մարզասարքերի բաժնում։
Պարգևներ և մրցանակներ
Պարգևատրվել է «տիեզերական թռիչքի համար» մեդալով (1993, 1995, 1998 և 2002), «Գերազանց ծառայության համար» մեդալ (ԱՄՆ) (կրկնակի), «Պատվո լեգիոն» շքանշան, «Գովելի ծառայության համար» մեդալ (ԱՄՆ), «Ականավոր առաջնորդության համար» մեդալ, «Բացառիկ վաստակի համար» մեդալ (2003), «Արծաթե Սնուպի» մրցանակ և շատ ուրիշներ։
Ծանոթագրություններ
Կատեգորիա:Ամերիկացի տիեզերագնացներ Կատեգորիա:Կին տիեզերագնացներ Կատեգորիա:ԱՄՆ-ի օդաչուներ
Ալասան Պլեա
Ալասան Պլեա (Alassane Pléa, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բորուսիա Մյոնխենգլադբախի և Ֆրանսիայի ազգային հավաքականի կազմում։ Խաղում է կենտրոնական հարձակվողի դիրքում ։
Օլիմպիկ Լիոն
Պլեան Օլիմպիկ Լիոնի ակադեմիայի սան է ։ Իր պրոֆեսիոնալ դեբյուտը նշեց 2012 թվականի հոկտեմբերի 7-ին՝ փոխարինելով Բաֆետիմբի Գոմիսին Լորյանի դեմ խաղում  ։ Առաջին հանդիպումը եվրոպական առաջնություններում անցկացրեց նոյեմբերի 22-ին՝ Սպարտա Պրահայի դեմ խաղում ։ Իր առաջին գոլը պրոֆեսիոնալ կարիերայում խփեց 2013 թվականի նոյեմբերի 7-ին՝ Եվրոպայի Լիգայի խմբային փուլի Ռիեկայի դեմ խաղում ։ Օլիմպիկ Լիոնի կազմում Պլեան անցկացրեց 12 հանդիպում՝ դառնալով 1 գոլի հեղինակ։ 2014 թվականի հունվարի 31-ին Պլեան մինչև մրցաշրջանի ավարտը վարձավճարով միացավ Օսերին  ։ Իր դեբյուտը նշեց փետրվարի 12-ին՝ թիմի մեկնարկային կազմում խաղադաշտ դուրս գալով Ռենի դեմ խաղում ։ Առաջին հանդիպումը Լիգա 2-ում անցկացրեց փետրվարի 15-ին՝ Բրեստի դեմ խաղում ։ Իր առաջին գոլը Օսերի կազմում խփեց մարտի 21-ին՝ Կրետեյի դեմ խաղում ։ Մայիսի 9-ին ֆրանսիացին գոլի և գոլային փոխանցման հեղինակ դարձավ Արլ-Ավինյոնի դեմ խաղում՝ 2-1 հաշվով հաղթանակ պարգևելով իր թիմին ։ Օսերի կազմում Պլեան անցկացրեց 16 հանդիպում՝ դառնալով 3 գոլի և 1 գոլային փոխանցման հեղինակ ։
Նիս
2014-15 մրցաշրջան
2014 թվականի օգոստոսի 27-ին Պլեան 500.000 եվրոյի դիմաց տեղափոխվեց Նիս   ։ Իր դեբյուտը ակումբի կազմում նշեց օգոստոսի 29-ին՝ փոխարինման մտնելով Օլիմպիկ Մարսելի դեմ խաղում ։ Իր առաջին գոլը Լիգա 1-ում խփեց հոկտեմբերի 26-ին՝ Գենգանի դեմ խաղում և այս խաղում տալով նաև 2 գոլային փոխանցում  ։ Դեկտեմբերի 6-ին Պլեան գոլի և գոլային փոխանցման հեղինակ դարձավ Կանի դեմ խաղում՝ օգնելով իր թիմին հաղթել 3-2 հաշվով ։ 2015 թվականի հունվարի 16-ին ֆրանսիացին գոլ խփեց Բորդոյի դեմ հանդիպման 90-րդ րոպեին՝ 2-1 հաշվով հաղթանակ պարգևելով Նիսին ։ Իր առաջին մրցաշրջանում Պլեան անցկացրեց 33 հանդիպում առաջնությունում՝ դառնալով 3 գոլի և 9 գոլային փոխանցման հեղինակ ։
2015-16 մրցաշրջան
2015 թվականի օգոստոսի 15-ին Պլեան գոլի և գոլային փոխանցման հեղինակ դարձավ Տրուայի դեմ խաղում, իսկ հանդիպումն ավարտվեց 3-3 հաշվով ։ Օգոստոսի 22-ին նա գոլ խփեց Կանի դեմ խաղում՝ օգնելով Նիսին հաղթել 2-1 հաշվով ։ Սեպտեմբերին Պլեան ստացավ ծնկի ծանր վնասվածք՝ բաց թողելով 4 ամիս ։ 2016 թվականի մայիսի 14-ին ֆրանսիացին դուբլ ձևակերպեց Գենգանի դեմ խաղում՝ 3-2 հաշվով հաղթանակ պարգևելով իր թիմին ։ 2015-16 մրցաշրջանում Պլեան անցկացրեց 19 հանդիպում՝ դառնալով 6 գոլի և 4 գոլային փոխանցման հեղինակ ։
2016 թվականի օգոստոսի 20-ին Պլեան խփեց Անժեի դեմ հանդիպման միակ գնդակը՝ 1-0 հաշվով հաղթանակ պարգևելով Նիսին ։ Սեպտեմբերի 21-ին ֆրանսիացին փոխարինեց Մարիո Բալոտելիին Մոնակոյի դեմ խաղում, ապա չկարողացավ իրացնել 11-մետրանոց հարվածը, ինչից հետո դարձավ գոլի հեղինակ ։ Սեպտեմբերի 25-ին նա խփեց Նանսիի դեմ խաղի միակ գոլը՝ օգնելով իր թիմին հաղթել 1-0 հաշվով ։ Իր առաջին գոլը եվրոպական առաջնություններում Պլեան խփեց հոկտեմբերի 20-ին՝ Եվրոպայի Լիգայի խմբային փուլի Ռեդ Բուլ Զալցբուրգի դեմ խաղում ։ Հոկտեմբերի 23-ին նա հետ-տրիկ ձևակերպեց Մեցի դեմ խաղում  ։ Դեկտեմբերի 4-ին ֆրանսիացին գոլի և գոլային փոխանցման հեղինակ դարձավ Թուլուզի դեմ խաղում ։ 2016 թվականի փետրվարին Պլեան ստացավ ծանր վնասվածք՝ բաց թողելով մրցաշրջանի շարունակությունը    ։ Այս մրցաշրջանում նա անցկացրեց 32 հանդիպում՝ դառնալով 14 գոլի և 3 գոլային փոխանցման հեղինակ ։
2017-18 մրցաշրջան
Բորուսիա Մյոնխենգլադբախ
2018 թվականի հուլիսի 13-ին Պլեան 5 տարվա պայմանագիր կնքեց Բորուսիա Մյոնխենգլադբախի հետ  ։ Ակումբը նրա համար վճարեց 25 միլիոն եվրո   ։ Իր դեբյուտը նշեց օգոստոսի 19-ին՝ Գերմանիայի գավաթի Հաշտեդտի դեմ խաղում ։ Այս խաղում նա դարձավ 3 գոլի հեղինակ՝ օգնելով իր թիմին հաղթել 11-1 հաշվով ։ Առաջին հանդիպումը Բունդեսլիգայում անցկացրեց օգոստոսի 25-ին՝ փոխարինելով Ռաֆայելին Բայեր Լևերկուզենի դեմ խաղում ։ Իր առաջին գոլը Գերմանիայի առաջնությունում խփեց սեպտեմբերի 1-ին՝ Աուգսբուրգի դեմ խաղում ։ Նոյեմբերի 10-ին Պլեան հետ-տրիկ ձևակերպեց Վերդեր Բրեմենի դեմ խաղում՝ 3-1 հաշվով հաղթանակ պարգևելով Բորուսիային  ։
Միջազգային կարիերա
Պլեան ներկայացրել է Ֆրանսիան տարբեր տարիքային երիտասարդական հավաքականներում ։ 2012 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով բոլոր 4 հանդիպումներում ։ Ֆրանսիան դուրս մնաց մրցաշարի կիսաեզրափակչից՝ հետխաղյա 11-մետրանոցների հարվածաշարում պարտվելով Իսպանիային ։
Ակումբային վիճակագրություն
2019 թվականի հունվարի 6-ի դրությամբ
Միջազգային վիճակագրություն
2019 թվականի հունվարի 6-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Ֆրանսիացի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Օլիմպիկ Լիոնի ֆուտբոլիստներ Կատեգորիա:Օսերի ֆուտբոլիստներ Կատեգորիա:Նիսի ֆուտբոլիստներ Կատեգորիա:Բորուսիա Մյոնխենգլադբախի ֆուտբոլիստներ Կատեգորիա:Բունդեսլիգայի ֆուտբոլիստներ
Աստերոիդների ցանկ (161401-161500)
Աստերոիդների ցանկ (161301-161400) * Աստերոիդների ցանկ * Աստերոիդների ցանկ (161501-161600)
|}
Ժողովածու (1862)
Ծանոթագրություններ
Կատեգորիա:Մատենադարանի ձեռագրեր
Վոլկսբերգ
Վոլկսբերգ (Volksberg), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 358 մարդ, բնակչության խտությունը` 37.88 մարդ/կմ²։ Բնակավայրը զբաղեցնում է 9.45 կմ² տարածք։
Աշխարհագրություն
Գտնվում է Փարիզ քաղաքից 370 կմ արևելք, Ստրասբուրգ քաղաքից` 55 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 214 աշխատունակ (15-64 տարեկան) բնակիչ, որոնցից ակտիվ էին 159-ը, իսկ ոչ ակտիվները` 55։ Ակտիվության ցուցանիշը կազմում է 74,3 %։ 159 աշխատունակ մարդկանցից աշխատել է 131 անձ (75 տղամարդ և 56 կին)։ Գործազուրկ են եղել 28 անձ (10 տղամարդ և 18 կին)։ 55 անաշխատունակներից 13-ը եղել են աշակերտներ կամ ուսանողներ, 17-ը` թոշակառուներ, իսկ 25-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կլիշկի (գյուղ, Շոստկայի շրջան)
Կլիշկի (Клишки), գյուղ Ուկրաինայի Սումիի մարզի Շոստկայի շրջանում։ Հիմնադրվել է 16-րդ դարում։
2001 թվականի տվյալներով Կլիշկի գյուղում բնակվում էր 2 243 մարդ։
Արտաքին հղումներ
Կատեգորիա:Ուկրաինայի Սումիի մարզի Շոստկայի շրջանի բնակավայրեր Կատեգորիա:Ուկրաինայի գյուղեր Կատեգորիա:16-րդ դարում հիմնադրված բնակավայրեր
Յուլուշևո
Յուլուշևո (Юлушево, Юлыш), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 84 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուֆիմսկի շրջանի բնակավայրեր
(3956) Կասպար
(3956) Կասպար (Caspar), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 3-ին Պոլ Յենսենի կողմից Բրորֆելդեում ։
Միջին հեռավորությունը Արեգակից կազմում է 2,239431 ա. մ., առավելագույնը մոտենում է 1,8361 ա. մ. հեռավորության վրա և հեռանում 2,6428 ա. մ. ։ Արեգակի շուրջ մեկ ամբողջական պտույտ է կատարում 1224,07 երկրային օրվա ընթացքում, իր ուղեծրով շարժվելով միջինում 0,294102 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Պոլ Ենսենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տուրատե
Տուրատե  (Turate), կոմունա Իտալիայում, տեղակայված է Լոմբարդիա մարզի Կոմո գավառում ։
Բնակչությունը կազմում է 8328 մարդ, խտությունը՝ 785 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 20078։ Հեռախոսային կոդ՝ 02։
Ծանոթագրություններ
Կատեգորիա:Իտալիայի բնակավայրեր
Պիմենտել
Պիմենտել (Pimentel), կոմունա Իտալիայում, գտնվում է Սարդինիա մարզի Կալիարի գավառում ։
Ժողովածու (1407)
Ժողովածու (1407), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1407 թվի տակ։ Ձեռագիրը գրվել է 1596 թվականին՝ Պողոս երեց գրչի կողմից։ Ստացողը եղել է Մկրտիչ վարդապետը։ Գրված է թղթի վրա, որը ունի 18.3x13.5 սմ չափս։ Ձեռագիրը կազմված է 252 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 8 էջ, գրված է՝ մագաղաթի վրա՝ ուղղագիծ երկաթագրով և բոլորգրով։ Կազմը` կաշեպատ տախտակ դրոշմազարդ, աստառը՝ կանաչ կտավ։ Հիշատակարաններ՝ 248ր, հետագայի՝ 249ա (1642), կնիք՝ 3բ (1696 Հովակիմ վարդապետ) ։
Պիմենտել
Բնակչությունը կազմում է 1238 մարդ (2008 թ.-ի տվյալներով), բնակչության խտությունը կազմում է 83 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 9020։ Հեռախոսային կոդ՝ 070:
Ժողովրդագրություն
'''Բնակչության թվաքանակի փոփոխությունները.
Ամինա Բուայաչ
Ամինա Բուայաչ (արաբ. أمينة بوعياش, ), մարոկկացի իրավապաշտպան, դիվանագետ։ Բուայաչին առաջին անգամ նկատել են 2006 թվականին, երբ նա դարձել է Մարոկկոյի խոշոր ՀԿ-ի ընտրված առաջին կին նախագահը ։
Որպես Մարոկկոյի Մարդու իրավունքների կազմակերպության նախագահ՝ Բուայաչն իր հայրենի երկրում աշխատել է մարդու իրավունքների հիմնախնդիրների վրա, ինչպիսիք են խոշտանգումները, փախստականների և միգրանտների իրավունքները, կանանց իրավունքները, անհատների իրավունքները և մահապատժի վերացում։
Ընտրվել է Մարդու իրավունքների միջազգային ֆեդերացիայի փոխնախագահ, այնուհետև 2010 և 2013 թվականներին` գլխավոր քարտուղար ։ 2016 թվականին Բուայաչն եղել է Շվեդիայում և Լատվիայում Մարոկկոյի դեսպան ։
2015 թվականին Ռաբաթում արժանացել է Ֆրանսիայի Պատվո լեգեոնի շքանշանի՝ մարդու իրավունքների պաշտպանության մեջ ներգրավվածության համար ։
Կենսագրություն
Ամինան ծնվել է 1957 թվականի դեկտեմբերի 10-ին, երկրի հյուսիսում գտնվող Տետուան քաղաքում, Էր-Ռիֆցի հայտնի մի ընտանիքում, որը իսպանական օկուպացիայի ժամանակ փախել է այնտեղից։ Նրա հայրը՝ Համմադի Բուայաչը, եղել է իրավաբան, քաղաքական ակտիվիստ, մտածող, իրավագիտության պրոֆեսոր և Ռաբաթի համալսարանի դեկան։ Նա մեկն էր այն քչերից, ում ընտրել է Մոհամեդ Էլ-Մեքկի Նասիրին արտասահմանում (Կահիրե և Փարիզ) միսիոներական կրթությանը մասնակցելու համար։ Նրա պապը եղել է Աբդ ալ-Կրիմի աջ ձեռքը և Ռիֆի պատերազմի ժամանակ ամենահավատարիմ գեներալը ։
Ավելի ուշ սովորել է Ռաբատի Մոհամմեդ V-ի համալսարանում և ստացել տնտեսագիտության մագիստրոսի կոչում։ Բուայաչը սկսել է աշխատել մարդու իրավունքների պաշտպանության ոլորտում դեռ երիտասարդ տարիքում։ Աշխատել է քաղբանտարկյալների ընտանիքների հետ Մարոկկոյում Հասան II թագավորի օրոք քաղաքական բռնաճնշումների ժամանակ։ Այնուհետև նա երկու տարի աշխատել է անվանի սոցիոլոգ Ֆաթիմա Մերնիսիի հետ կանանց, հատկապես մահմեդական կանանց իրավունքների պաշտպանության հարցերում և հրատարակել է բազմաթիվ հոդվածներ արաբերեն, ֆրանսերեն, անգլերեն և իսպաներեն։ 1993 թվականին հանդես է եկել Մարոկկոյում մահապատժի վերացման օգտին ։
Ամինան սերտորեն համագործակցում է ՄԱԿ-ի, Աֆրիկյան միության և Պաշտպանների իրավունքների և միավորումների ազատության հարցերով Եվրոպական-Միջերկրածովյան ֆորումի հետ։ Ամինան Հյուսիսային Աֆրիկայի տարածաշրջանում մարդու իրավունքների ամենաակտիվ պաշտպաններից մեկն է։ Մարդու իրավունքների առաջին պաշտպաններից մեկն է, ով այցելել է Թունիս` նախագահ Զին էլ-Աբիդին Բեն Ալիի պաշտոնանկությունից հետո և Լիբիա` Մուամմար ալ-Կադդաֆիի սպանությունից հետո։ Ակտիվ է նաև Արաբական լիգայի տարածաշրջանային բարեփոխումների խմբում ։
Ամինա Բուայաչը Մարդու իրավունքների արաբական կազմակերպության և ՄԱԿ-ի մարդու իրավունքների գերագույն հանձնակատարի գրասենյակի գրասենյակի տարածաշրջանի փորձագետների ռազմավարական հետազոտական խմբի անդամ էր ։ 2006 թվականին Ամինան դարձել է հասարակական կազմակերպության ղեկավար Մարոկկոյում ։ Բուայաչը աշխատել է Մարոկկոյում մարդու իրավունքների այնպիսի հարցերի շուրջ, ինչպիսիք են փախստականների և միգրանտների խոշտանգումները, կանանց իրավունքների չարաշահումները և հանդես եկել մահապատժի վերացման օգտին։
2010 թվականին դարձավ Մարդու իրավունքների միջազգային ֆեդերացիայի փոխնախագահ, իսկ 2013 թվականին` այդ կազմակերպության նախագահը ։ 2014 թվական աշխատել է որպես Աֆրիկայի միջազգային հասարակական կազմակերպությունների գլխավոր համակարգող Ադիս Աբեբայում կայացած Աֆրիկայի գագաթնաժողովի ընթացքում։ 2016 թվականի հոկտեմբերի 13-ին դարձել է Մարոկկոյի դեսպան Շվեդիայում և Լատվիայում ։ 2018 թվականի դեկտեմբերի 6-ին Մարոկկոյի թագավոր Մուհամմեդ VI-ը Ամինա Բուայաչին նշանակեց Մարդու իրավունքների ազգային խորհրդի նախագահ ։ 2019 թվականին Բուայաչը հայտարարել է, որ Մարոկկոյում «քաղբանտարկյալներ» չկան ։ 2019 թվականին` կանանց միջազգային օրվա կապակցությամբ, նա Մարոկկոյում սկսել է անչափահաս ամուսնությունները վերացնելու ազգային արշավ ։
Քննադատություն
2019 թվականին Ամինա Բուայաչը և Մարդու իրավունքների ազգային խորհուրդը քննադատության են ենթարկվել նրա այն հայտարարության համար, որ երկրում քաղբանտարկյալներ չկան, իսկ Հիրակ Ռիֆ շարժման ընթացքում ձերբակալվածները մարդիկ են, ովքեր ձերբակալվել են արգելված ցույցին մասնակցելու և այդ ցույցերի ընթացքում կատարված հանցագործությունների համար ։
Ծանոթագրություններ
Կատեգորիա:Մարոկկացի իրավապաշտպաններ Կատեգորիա:Մարոկկոյի քաղաքական գործիչներ Կատեգորիա:Կին դիվանագետներ
Դոբրոե (գյուղ, Դոբրովսկի շրջան)
Դոբրոե (Доброе), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2009 թվականին գրանցված տվյալներով կազմում էր 5484 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոբրովսկի շրջանի բնակավայրեր
Ջգալի
Ջգալի (ჯგალი), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում ։
Դիրք
Գյուղը գտնվում է ծովի մակարդակից 230 մետր բարձրության վրա։ Շրջկենտրոն Ծալենջիխայից հեռու է 7 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1022 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ծալենջիխայի շրջան‎‎‎
Պլոսկոե (գյուղ, Վելիկոբուրլուկիի շրջան)
Պլոսկոե (Плоске), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1917 թվականին։
2001 թվականի տվյալներով Պլոսկոե գյուղում բնակվում էր 985 մարդ։ Բնակավայրը զբաղեցնում է 2488 կմ² տարածք։ Բնակչության խտությունը կազմում էր 395,9 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1917 թվականին հիմնադրված բնակավայրեր
Նիկոլայ Լիլիև
Նիկոլայ Լիլիև (Николай Лилиев, իսկական անունը՝ Նիկոլայ Միխայլով Պոպիվանով, ), բուլղարացի գրող, թարգմանիչ, ազգային մշակութային գործիչ։ Բուլղարական սիմվոլիզմի վառ ներկայացուցիչ։ Բուլղարիայի գիտությունների ակադեմիայի անդամ (1945)։
Կենսագրություն
Նիկոլայ Լիլիևը ծնվել է Ստարա Զագորայում ուսուցչի և քահանայի ընտանիքում։ Վաղ հասակում որբացել է։ Գիմնազիան ավարտելուց հետո աշխատել է բանկում, այնուհետև աշխատել է որպես ուսուցիչ։ Երեք կիսամյակ սովորել է Լոզանում։ Տպագրվել է 1905 թվականից, հրատարակել է լիրիկական և երգիծական պոեզիա, այլաբանական բանաստեղծություններ։ Առաջին համաշխարհային պատերազմի ժամանակ եղել է ռազմական թղթակից։ 1921-1924 թվականներին աշխատել է Վիեննայում և Մյունխենում։ 1924-1928 և 1934-1960 թվականներին ղեկավարել է Սոֆիայի ազգային թատրոնի գրական մասը։
Գործունեություն
Հեղինակ է մի շարք գրքերի։ Նրա բանաստեղծությունների շարքն ընդգրկված է ազգային պոեզիայի ոսկե ֆոնդում։ 1925 թվականից հետո 9 տարի բանաստեղծություններ չի հրատարակել։ Աշխատել է թատրոնում, որտեղ թարգմանել է Շեքսպիրի, Պիեռ Կոռնեյլի, Մորիս Մետերլինկի, Հենրիկ Իբսենի, Հուգո ֆոն Հոֆմանսթանի, Ալեքսեյ Կոնստանտինովիչ Տոլստոյի դրամաներից։
Նիկոլայ Լիլիևի ստեղծագործությունները թարգմանվել են տարբեր լեզուներով։ 1964 թվականին Սոֆիայում լույս է տեսել նրա երկերի եռահատոր ժողովածուն։
Արտաքին հղումներ
Կատեգորիա:Բուլղարացի գրողներ Կատեգորիա:Բուլղարիայի գիտությունների ակադեմիայի անդամներ Կատեգորիա:Առաջին համաշխարհային պատերազմի մասնակիցներ Կատեգորիա:Բուլղարացի թարգմանիչներ Կատեգորիա:Գրական կեղծանուններով հայտնի հեղինակներ Կատեգորիա:Լոզանի համալսարանի շրջանավարտներ
Թղթե տունը (հեռուստասերիալ)
«Թղթե տունը» հեռուստասերիալի պրեմիերան կայացել է իսպանական Antena 3 հեռուստաալիքում։ Հայրենիքում հաջողությունների հասնելուց հետո սերիալով հետաքրքրվել է Նեթֆլիքս ընկերությունը, որը ձեռք է բերել միջազգային ցուցադրության իրավունք ։
Հեռուստասերիալը հայերեն թարգմանությամբ ցուցադրում է հայկական 5-րդ ալիքը։
Սյուժե (դիպաշար)
Սերիալը քրեական դրամայի, իսկ ավելի կոնկրետ՝ ֆիլմ-կողոպուտ ժանրում է նկարահանված։ Իրադարձությունները ծավալվում են մի խումբ ավազակների շուրջ, որոնք Պրոֆեսորի (դերակատար՝ Ալվարո Մորտե) գլխավորությամբ պատրաստվում են կողոպտել Իսպանիայի Թագավորական դրամահատարանը ։ Սերիալը ստացել է մի շարք մրցանակներ, այդ թվում `«Լավագույն դրամատիկական սերիալ» Էմմիի 46-րդ միջազգային մրցանակաբաշխության ժամանակ, ինչպես նաև քննադատվել է իր բարդ սյուժեի, միջանձնային դրամաների, ռեժիսուրայի և իսպանական հեռուստատեսություն նորամուծություն մտցնելու փորձի համար։